RESOLUCIÓN do 7 de xaneiro de 2011 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de Equipos de Iluminación Interior, se regula a selección de entidades colaboradoras que participarán na súa xestión e se procede á súa convocatoria.
INSTITUTO ENERXÉTICO DE GALICIA — III. OUTRAS DISPOSICIÓNS — 19/01/2011

A sensibilidade especial que para a cidadanía está a ter o uso racional da enerxía, influíu de forma importante no enfoque das administracións públicas que unanimemente están a actuar neste campo, prestando o seu apoio ás iniciativas que sobre aforro e eficiencia enerxética se están a desenvolver na actualidade.
O Instituto Enerxético de Galicia contén xa na súa lei de creación, Lei 3/1999, do 11 de marzo, unha referencia expresa ao fomento destas actividades, concretada a través do impulso das iniciativas e programas de aplicación das tecnoloxías enerxéticas, á mellora do aforro e da eficiencia enerxética, ao fomento do uso racional da enerxía e, en xeral, á óptima xestión dos recursos enerxéticos nos distintos sectores económicos de Galicia. Igualmente, prevé a participación na xestión e prestación de servizos noutros campos sinérxicos ao enerxético, de acordo coas directrices do Goberno no ámbito das súas competencias.
En consonancia con todo isto, o Consello de Ministros, con data do 20 de xullo de 2007, aprobou un Plan de acción para o período 2008-2012, para o desenvolvemento da Estratexia de Aforro e Eficiencia Enerxética en España 2004-2012 (PAE4+), cumprindo así cos compromisos internacionais na materia.
Para o desenvolvemento dos referidos plans, o Ministerio de Industria, Turismo e Comercio e o Instituto para a Diversificación e Aforro da Enerxía (IDAE) deseñaron mecanismos de colaboración con todas as comunidades autónomas, que faciliten a articulación das medidas en todo o territorio estatal, tendo en consideración, ademais, as necesidades e os obxectivos de cada comunidade en razón ás súas propias peculiaridades e ao seu ámbito competencial. Neste senso, asinouse entre o IDAE e o Instituto Enerxético de Galicia, con data do 3 de xullo de 2008, o convenio de colaboración para a execución das actuacións de aforro e eficiencia enerxética establecidas no marco do Plan de acción 2008-2012 da Estratexia de Aforro e Eficiencia Enerxética (PAE4+).
No caso de Galicia e segundo se establece no plan de traballo aprobado con data do 20 de xullo de 2010 e modificado e aprobado con data do 2 de novembro de 2010, a cantidade asignada para esta actuación cífrase en 493.409 .
Como un dos órganos encargado de desenvolver a política enerxética da Consellería de Economía e Industria da Xunta de Galicia, o Instituto Enerxético de Galicia considera de máximo interese potenciar as actuacións de renovación de equipamentos de iluminación interior que supoñan un aforro enerxético significativo en Galicia.
DISPOÑO:
Artigo 1º.-Obxecto.
Esta resolución ten por obxecto establecer as bases reguladoras para a concesión de axudas dirixidas a mellorar a eficiencia enerxética das instalacións de equipamentos de iluminación interior existentes que se renoven de forma que cumpran, polo menos, coas exixencias mínimas que fixa o Código técnico da edificación (HE3), reducindo o consumo de enerxía, así como para a selección de entidades colaboradoras que participan na súa xestión.
Así mesmo, por medio desta resolución convócanse as devanditas axudas.
Artigo 2º.-Réxime das subvencións.
1. O procedemento de concesión destas subvencións tramitarase en réxime de concorrencia non competitiva, de acordo co establecido na Lei 9/2007, do 13 de xuño, de subvencións de Galicia, que no seu artigo 19º.2 establece que as bases reguladoras das convocatorias de axudas poderán exceptuar do requisito de fixar unha orde de prelación entre as solicitudes presentadas que reúnan os requisitos establecidos cando, polo obxecto e pola finalidade da subvención, non sexa necesario realizar a comparación e prelación das solicitudes presentadas nun único procedemento ata o esgotamento do crédito orzamentario.
2. As subvencións reguladas nesta resolución que se convocan no exercicio 2011 e tramitadas como expediente anticipado de gasto, impútanse á conta contable 656.5029, cun orzamento de 493.409 , e atópanse financiadas ao 100% con fondos procedentes do convenio de colaboración subscrito entre o IDAE e o Inega con data do 3 de xullo de 2008, dentro do Plan de acción 2008-2012 (PAE4+) da Estratexia de Aforro e Eficiencia Enerxética en España e forman parte do Plan de traballo de 2010, aprobado o 20 de xullo de 2010 e modificado o 2 de novembro de 2010.
3. As axudas reguladas nesta resolución, agás aquelas cuxos beneficiarios sexan particulares, entidades e institucións sen ánimo de lucro que non poidan levar a cabo actividades económicas que repercutan en terceiros, atópanse sometidas aos requisitos e cos límites establecidos no Regulamento comunitario 1998/2006, da Comisión, do 15 de decembro de 2006, relativo á aplicación dos artigos 87º e 88º do Tratado ás axudas de minimis (DOUE L 379, 28-12-2006), en virtude do cal a contía global de axudas de minimis non poderá superar o límite de 200.000 euros nun período de tres exercicios fiscais. Polo que respecta ás axudas ás empresas que operan no sector do transporte por estrada, este límite debería fixarse en 100.000 . Estes límites aplicaranse independentemente da forma da axuda de minimis ou do obxectivo perseguido. O período determinarase tomando como referencia os dous exercicios fiscais anteriores e o exercicio fiscal en curso, de acordo co establecido no artigo 2º do citado
regulamento.
4. A concesión destas axudas estará, en todo caso, condicionada á existencia de crédito orzamentario e, no caso de esgotamento do crédito, a Administración deberá publicar no DOG e tamén na páxina web do Inega a devandita circunstancia, o que levará consigo a non admisión das solicitudes posteriores, sen prexuízo de que a Administración poida optar por incrementar o crédito orzamentario nos seguintes supostos:
a) Xeración, ampliación ou incorporación de crédito.
b) Existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa.
O incremento de crédito quedará condicionado á declaración de dispoñibilidade de crédito como consecuencia das circunstancias antes sinaladas e, se for o caso, tras a aprobación da modificación orzamentaria que proceda.
Artigo 3º.-Actuacións e gastos subvencionables e contía das axudas.
1. O obxectivo deste plan é mellorar a eficiencia enerxética, a través da renovación de instalacións existentes, de equipamentos de iluminación interior por outras máis eficientes, reducindo así o consumo de enerxía.
2. Considérase actuacións elixibles:
2.1. A substitución de luminarias, lámpadas ou reactancias existentes por luminarias de maior rendemento, lámpadas de maior eficiencia e reactancias electrónicas regulables, sempre e cando permitan reducir a potencia instalada en iluminación, polo menos, nun 30%, cumprindo cos requirimentos de calidade e confort visual regulamentarios.
2.2. A instalación de sistemas de control por presenza e regulación do nivel de iluminación segundo o aporte de luz natural, axustándose ás necesidades do usuario sempre e cando permitan conseguir un aforro enerxético de, polo menos, un 20%, anual respecto a instalacións en control ou regulación.
O investimento mínimo para que a actuación sexa elixible deberá ser de 500 . O custo elixible máximo por unidade recóllese na táboa do número 3 deste mesmo artigo.
En todos os casos debe xustificarse una redución do consumo en iluminación instalada e cumprir polo menos coas exixencias mínimas que fixa o documento HE3, eficiencia enerxética das instalacións de iluminación, do Código técnico da edificación.
A contía máxima de subvención será o 25% do custo elixible da nova instalación de iluminación, cun máximo de 1.500  para vivenda unifamiliar, 10.000  por edificio de vivendas en bloque e 25.000  por edificio destinado a outros usos, non vivenda. No caso de que o beneficiario obtivera outras axudas relativas ao cambio de iluminación interior na mesma edificación para a que solicita a axuda a través de convocatorias anteriores de axudas do Inega, os límites máximos serán os anteriores tendo en conta o sumatorio de todas as axudas solicitadas e concedidas.
O custe elixible inclúe o prezo do material e a súa instalación. Quedan excluídos os conceptos de albanelaría.
O IVE (imposto sobre o valor engadido) será subvencionable para os particulares, entidades sen animo de lucro e administracións publicas, para o cal será necesario realizar unha declaración responsable (opción establecida no formulario de solicitude) indicando que o obxecto da subvención non se dedica nin se adscribe a ningunha actividade empresarial ou profesional ou no caso de ser Administración pública, que non pode repercutir o IVE.
3. Requisitos técnicos das actuacións e investimento elixible máximo:
Para seren subvencionables, as actuacións deberán cumprir cos requisitos técnicos seguintes e soamente se considerará investimento elixible máximo por unidade, ao que se lle aplicará a axuda, o prezo establecido a continuación:
Ver referencia pdf "01200D011P089.PDF"
4. Con carácter xeral, e de acordo co establecido no artigo 29º da Lei 9/2007, do 13 de xuño, de subvencións de Galicia, considéranse gastos subvencionables aqueles que de xeito indubidable respondan á natureza da actividade subvencionable.
Os gastos subvencionables deberán estar realizados e efectivamente pagados dentro dos 60 días naturais desde o día seguinte a data de reserva dos fondos.
En ningún caso o custo de adquisición dos gastos subvencionables poderá ser superior ao valor do mercado.
5. En ningún caso serán subvencionables os gastos relativos á renovación dos equipamentos de iluminación interior que xa foran obxecto de subvención en anos anteriores.
Artigo 4º.-Concorrencia con outras axudas.
1. O importe da subvención outorgada en ningún caso poderá ser de tal contía que, illadamente ou en concorrencia con outras subvencións ou axudas procedentes de calquera outra Administración ou de entes públicos ou privados, estatais, da Unión Europea ou doutros organismos internacionais, supere o 100% do investimento subvencionable. En todo caso deberán de respectarse as condicións establecidas para cada réxime de axudas na normativa que resulte de aplicación.
2. A obtención doutras axudas ou subvencións deberá comunicarse ao Instituto Enerxético de Galicia tan pronto como o interesado teña coñecemento e, en todo caso, con anterioridade á xustificación do investimento realizado.
3. O incumprimento do disposto neste artigo considerarase unha alteración das condicións tidas en conta para a concesión da axuda e poderá dar lugar á modificación da resolución de concesión nos termos previstos no artigo 20º destas bases reguladoras.
Artigo 5º.-Vixencia do Plan.
1. O plan principia a súa vixencia ao día seguinte da súa publicación no Diario Oficial de Galicia e rematará o día 30 de xullo de 2011 ou cando se esgoten os fondos correspondentes.
Artigo 6º.-Financiamento.
A cantidade máxima destinada para esta convocatoria de axudas ascende a 493.409 euros. Eventualmente, esta cantidade poderá incrementarse como consecuencia da maior dispoñibilidade orzamentaria co fin de atender todas as solicitudes, e con partidas sobrantes da xestión do Convenio marco de colaboración entre o Inega e o IDAE, para a definición e posta en práctica das actuacións contempladas no Plan de acción 2008-2012, (PAE4+) da Estratexia de Aforro e Eficiencia Enerxética en España. En todo caso, a concesión de axudas no exercicio 2011 queda condicionada á existencia de crédito axeitado e suficiente no momento da resolución de concesión.
As subvencións reguladas nesta resolución atópanse financiadas ao 100% con fondos procedentes do convenio de colaboración subscrito entre o IDAE e o Inega con data do 3 de xullo de 2008, dentro do Plan de acción 2008-2012 (PAE4+) da Estratexia de Aforro e Eficiencia Enerxética en España.
Se o orzamento inicial se esgotase e se produce unha ampliación de fondos, reabrirase o prazo de presentación das solicitudes, informando as entidades colaboradoras adheridas mediante o correo electrónico de contacto, unha nota de prensa na páxina web www.inega.es, unha mensaxe no taboleiro da aplicación informática da xestión do plan, e a súa publicación no Diario Oficial de Galicia.
Artigo 7º.-Entidades colaboradoras.
Para os efectos desta resolución, poderán ser entidades colaboradoras as entidades privadas con personalidade xurídica, validamente constituídas, así como os empresarios individuais sempre que, en ambo os dous casos, teñan o seu domicilio social ou algún centro de traballo na Comunidade Autónoma de Galicia e que acrediten as condicións de solvencia técnica e económica que se establecen neste artigo.
Poderán adquirir a condición de entidade colaboradora aquelas entidades que reúnan os requisitos establecidos neste artigo e que o soliciten nos prazos que se indican, contados a partir do día seguinte ao da publicación desta resolución no Diario Oficial de Galicia.
As entidades colaboradoras seleccionaranse de acordo co procedemento que se establece no artigo 8º destas bases, con suxeición á normativa que resulte de aplicación.
De conformidade coa Lei 9/2007, do 13 de xuño, de subvencións de Galicia, as entidades colaboradoras deberán formalizar o convenio de adhesión entre elas e o Instituto Enerxético de Galicia, en que se regularán as condicións e obrigas asumidas por aquelas, que figuran no anexo III desta resolución.
No que se refire á solvencia técnica e económica, as entidades colaboradoras deberán estar inscritas nunha epígrafe do imposto de actividades económicas relacionada coa instalación de iluminación interior e deberán dispor dos medios tecnolóxicos precisos que garantan o acceso á aplicación informática habilitada para a xestión de selección de entidades colaboradoras e para a tramitación das solicitudes de axuda, así como a utilización de medios electrónicos nas comunicacións entre as entidades colaboradoras e o Inega. As características técnicas exixibles poderán consultarse na páxina web do Inega (www.inega.es). Así mesmo, terán que estar capacitadas para executar correctamente os traballos obxecto deste Plan Renove de Equipos de Iluminación Interior, polo que a empresa terá que estar autorizada polo departamento territorial competente en industria onde conste que a empresa está autorizada para desenvolver traballos de instalacións de baixa tensión.
As entidades colaboradoras terán como cometido servir de enlace entre os beneficiarios das axudas e o Inega, nos seguintes termos:
-Comprobación inicial dos requisitos dos solicitantes da axuda.
-Realización ante o Inega dos trámites para solicitar a axuda.
-Desenvolvemento das accións vinculadas.
-Xustificación da axuda e a súa certificación ante o Inega.
Son obrigas das entidades colaboradoras, sen prexuízo do disposto no artigo 12º da Lei 9/2007, do 13 de xuño, de subvencións de Galicia:
a) Atoparse ao día no pagamento das obrigas coa Facenda Pública do Estado, da Administración da comunidade autónoma así como coa Seguridade Social.
b) Someterse ás actuacións de inspección e control que o Inega poida efectuar respecto á xestión destas axudas, e que permitan a xustificación financeira ante a Intervención Xeral da Comunidade Autónoma e o Tribunal de Contas, así como as comprobacións previstas na lexislación do Consello de Contas, de acordo co establecido na letra d) do artigo 12º da Lei 9/2007, do 13 de xuño, de subvencións de Galicia.
c) Dar a adecuada publicidade do carácter público do cofinanciamento en todas as actuacións que deriven da execución do proxecto, en cumprimento do artigo 15º.3 da Lei 9/2007, de subvencións de Galicia. En concreto, deberán facer constar, na súa publicidade ou na información que xeren en relación co proxecto subvencionado, o cofinanciamento pola Xunta de Galicia a través do Inega e, se é o caso, o cofinanciamento con fondos do IDAE no marco do convenio do 3 de xullo de 2008.
Conservar os xustificantes orixinais e o resto da documentación relacionada coa axuda outorgada durante un período de cinco anos desde a súa concesión, e deberán restituír as cantidades percibidas nos casos en que concorra causa de reintegro.
As entidades colaboradoras adheridas ao Plan Renove de Equipos de Iluminación Interior asumirán os seguintes compromisos:
1. Mostrar nun lugar visible o logotipo da iniciativa e os soportes publicitarios facilitados e informar sobre ela, así como retirar os logos e a publicidade unha vez que peche o plan. Así mesmo, poderán incorporar na publicidade propia os logotipos do Plan Renove de Equipos de Equipos de Iluminación Interior que se lle facilitarán para tal efecto. Na información comercial e publicitaria do Plan Renove de Equipos de Iluminación Interior debe figurar obrigatoriamente de forma diferenciada o prezo antes e despois da subvención con cargo ao Plan Renove.
2. Cubrir convenientemente os formularios de solicitude de axuda, incorporando os datos á aplicación informática habilitada para o efecto, e comprobar que o solicitante cumpre co establecido no artigo 9º (beneficiarios das axudas).
3. Vender no marco da iniciativa só os equipamentos que cumpran coas condicións establecidas no artigo 3º destas bases.
4. Instalar os equipamentos de iluminación interior no prazo de 60 días naturais desde o día seguinte á data de reserva dos fondos, retirar os substituídos para a súa posterior xestión do residuo e presentar no Inega a documentación que xustifique a instalación. Os equipamentos antigos substituídos deberanse xestionar correctamente e entregarase ao Inega un certificado para a xustificación da devandita xestión dos residuos.
5. Aplicar os descontos correspondentes á subvención conforme o establecido nas bases.
6. Facilitarlle ao Inega canta información e documentación precise para verificar a correcta aplicación das subvencións.
7. Cumprir coa normativa establecida para o desenvolvemento do Plan Renove de Equipos de Iluminación Interior.
Artigo 8º.-Adhesión de entidades colaboradoras.
Establecese o prazo de 45 días naturais para a presentación das solicitudes de adhesión. O prazo de presentación comezará ao día seguinte da publicación no DOG deste plan.
O procedemento de adhesión será o seguinte:
1) Solicitudes e documentación
Os formularios das solicitudes e do convenio de adhesión para adquirir a condición de entidade colaboradora cubriranse obrigatoriamente a través da aplicación informática creada para tal efecto. O devandito enlace para acceder á aplicación publicarase na web www.inega.es.
Ao cubrir a través da aplicación informática a solicitude de adhesión, facilitaráselles aos solicitantes, automaticamente e mediante correo electrónico, o usuario e o contrasinal necesarios para poder crear posteriormente as solicitudes de axuda e logo consultar o estado da súa solicitude de adhesión, tendo en conta que non poderán crear solicitudes de axuda ata que non estean adheridas ao Plan Renove de Equipos de Iluminación Interior segundo o establecido no número 5) deste artigo.
O formulario da solicitude e o convenio de colaboración, unha vez cuberto a través da aplicación informática, imprimirase e presentarase por duplicado e debidamente asinado e selado polo representante legal da entidade, xunto coa documentación establecida neste artigo, ante o rexistro do Instituto Enerxético de Galicia, sito na rúa Avelino Pousa Antelo, nº 5, CP 15703, Santiago de Compostela (A Coruña); ou ben no rexistro de calquera outro órgano da Administración xeral do Estado, das comunidades autónomas ou das entidades que integran a Administración local, sempre que neste último caso se teña subscrito o oportuno convenio, ou polos restantes medios previstos no artigo 38º.4 da Lei 30/1992, do 26 de novembro, de réxime xurídico das administracións públicas e do procedemento administrativo común.
O formulario de solicitude para adherirse como entidade colaboradora, segundo o modelo establecido no anexo I (que se publicará no Diario Oficial de Galicia exclusivamente para os efectos informativos), conterá os seguintes datos:
a) Identificación da entidade colaboradora.
b) Identificación do representante legal da entidade colaboradora.
c) Declaración expresa de coñecer o contido destas bases e do convenio e que cumpre cos requisitos establecidos neles.
d) Declaración expresa de ter o domicilio social ou centro de traballo na Comunidade Autónoma de Galicia.
e) Declaración expresa da solvencia técnica e económica segundo o establecido no artigo 7º das bases reguladoras.
f) Declaración expresa de consentimento da utilización de medios electrónicos na comunicación entre as entidades colaboradoras e o Inega segundo o establecido no artigo 27º da Lei 11/2007, do 22 de xuño, de acceso electrónico dos cidadáns aos servizos públicos.
g) Declaración expresa de non atoparse incurso en ningunha das prohibicións para obter a condición de entidade colaboradora recollidas nos números 2 e 3 do artigo 10º da Lei 9/2007, do 13 de xuño, de subvencións de Galicia.
h) Declaración expresa de que non actuará coma entidade colaboradora daquelas persoas físicas ou xurídicas de dereito público ou privado, que queiran acceder á axuda e que se atopen vinculados con ela ou cos seus órganos directivos ou xestores, nin cando concorran nelas ningunha das prohibicións previstas no número 7 do artigo 27º da Lei 9/2007 e no número 2 do artigo 43º do seu regulamento de desenvolvemento.
i) Compromiso de comunicación de calquera variación que poida acontecer nos datos recollidos nos documentos achegados.
j) Autorización ao órgano xestor para que solicite a información necesaria para coñecer si o solicitante está ao día nas súas obrigas coa Axencia Estatal da Administración Tributaria, coa Tesouraría da Seguridade Social ou coa Facenda da administración da Comunidade Autónoma de Galicia. De non dar a autorización para a comprobación anterior, deberá presentar certificación xustificativa de estar ao día coas súas obrigas cos organismo sinalados anteriormente.
k) Autorización ao órgano xestor para que solicite certificado emitido pola Axencia Tributaria onde se especifiquen os IAE nos cales a entidade está dada de alta para o presente ano. De non dar a autorización para a comprobación do mencionado anteriormente, deberá presentar certificación xustificativa onde se especifiquen os IAE en que está inscrita.
l) Autorización ao órgano xestor para que solicite a información necesaria para coñecer se a entidade solicitante está autorizada para a realización de instalacións de baixa tensión na Comunidade Autónoma de Galicia. De non dar a autorización para a comprobación do mencionado anteriormente, deberá presentar certificación emitida polo departamento territorial competente en industria onde conste que a empresa está autorizada para a realización de instalacións de baixa tensión na Comunidade Autónoma de Galicia.
A documentación que debe achegarse ao formulario da solicitude é a seguinte:
1. Copia do NIF da entidade colaboradora en vigor.
2. Copia cotexada do documento acreditativo de poder do representante legal da entidade (non procede no caso de persoas físicas).
3. Certificación orixinal ou copia cotexada expedida pola entidade bancaria da titularidade da conta onde se realizarán os ingresos á entidade colaboradora.
4. Copia cotexada do derradeiro recibo do imposto de actividades económicas (IAE) ou, de ser o caso, declaración xurada orixinal de exención de pagamento.
2) Emenda.
De conformidade co establecido no artigo 71º da Lei 30/1992, do 26 de novembro, de réxime xurídico das administracións públicas e do procedemento administrativo común, se a solicitude non reúne os requisitos exixidos, requirirase a entidade colaboradora para que, nun prazo de 10 días hábiles, emende a falta ou presente os documentos preceptivos exixidos, con indicación de que, de non facelo así, se considerará que desiste da súa petición, logo de resolución que deberá ser ditada nos termos previstos no artigo 42º da devandita lei.
Igual requirimento efectuará o Inega no suposto de resultado negativo da consulta cos organismos seguintes: Axencia Estatal da Administración Tributaria(AEAT); Tesouraría Xeral da Seguridade Social; Consellería de Facenda; e outros rexistros públicos. Se o Inega, tras realizar a consulta oportuna, non ten constancia de que a empresa está autorizada para realizar instalacións térmicas de baixa tensión na Comunidade Autónoma de Galicia, requirirá á entidade colaboradora o certificado pertinente.
De conformidade coa Lei 11/2007, do 22 de xuño, de acceso electrónico dos cidadáns aos servizos públicos, e segundo o establecido no artigo 7º en canto á solvencia técnica das entidades colaboradoras, utilizaranse medios electrónicos para as notificacións, de maneira que, cando existindo constancia da posta á disposición da notificación, pasaran 10 días naturais sen que se acceda ao seu contido, entenderase que a notificación foi rexeitada cos efectos previstos no artigo 59º da Lei 30/1992, do 26 de novembro, de réxime xurídico das administracións públicas e do procedemento administrativo común, salvo que de oficio ou por instancia do destinatario se comprobe a imposibilidade técnica ou material de acceso.
3) Instrución do procedemento e audiencia.
Logo de revisar as solicitudes e as emendas feitas, e inmediatamente antes da resolución, poráselles de manifesto aos interesados para que, nun prazo de 10 días hábiles, poidan formular alegacións e presentar os documentos e xustificacións que consideren pertinentes.
Porén, poderase prescindir do trámite a que se refire o parágrafo anterior cando non figuren no procedemento nin se vaian ter en conta na resolución outros feitos nin outras alegacións ou probas que as aducidas polo interesado.
4) Competencia.
É competente para a instrución do procedemento de selección de entidades colaboradoras o director do Departamento de Secretaría e Servizos Xerais do Inega; e para a súa resolución o director do Inega, que resolverá por delegación do Consello de Administración.
5) Resolución.
O prazo máximo para resolver sobre as adhesións é de 15 días hábiles, contado desde a presentación da documentación no Inega. Pasado o devandito prazo os solicitantes poderán entender desestimadas as súas solicitudes por silencio administrativo.
Aqueles expedientes que reúnan todos os requisitos e a documentación necesaria serán adheridos ao Plan Renove de Equipos de Iluminación Interior. A devandita adhesión será notificada a través da aplicación informática establecendo a seguinte mensaxe: Entidade adherida.
A lista de entidades colaboradoras adheridas publicarase no DOG e na páxina web do Inega (www.inega.es).
6) Notificación das resolucións.
Todas as resolucións serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común.
De conformidade coa Lei 11/2007, do 22 de xuño, de acceso electrónico dos cidadáns aos servizos públicos, e segundo o establecido no artigo 7º en canto á solvencia técnica das entidades colaboradoras, utilizaranse medios electrónicos para as notificacións, de maneira que, cando existindo constancia da posta á disposición da notificación, pasaran 10 días naturais sen que se acceda ao seu contido, entenderase que a notificación foi rexeitada cos efectos previstos no artigo 59º da Lei 30/1992, do 26 de novembro, de réxime xurídico das administracións públicas e do procedemento administrativo común, salvo que de oficio ou por instancia do destinatario se comprobe a imposibilidade técnica ou material de acceso.
Ademais, a adhesión destas entidades colaboradoras será obxecto de publicación no DOG.
7) Réxime de recursos.
As resolucións ditadas ao abeiro desta resolución de convocatoria poñen fin á vía administrativa e contra elas poderá interporse recurso contencioso-administrativo, ante os xulgados do contencioso-administrativo, no prazo de dous meses contados desde o día seguinte ao da recepción da notificación da resolución ou de 6 meses contados a partir do día seguinte a aquel en que se produza o acto presunto.
Potestativamente, poderá interporse recurso de reposición ante o director do Inega no prazo dun mes, desde o día seguinte ao da recepción da notificación da resolución ou tres meses contados a partir do día seguinte a aquel no que se produza o acto presunto, segundo o establecido na Lei de réxime xurídico das administracións públicas.
Artigo 9º.-Beneficiarios.
Poderán ser beneficiarios das subvencións as comunidades ou mancomunidades de veciños, as persoas físicas e xurídicas de dereito público ou privado (propietarios de vivendas ou edificios do sector terciario, empresas de servizos enerxéticos, empresas municipais da vivenda,) sempre que a actuación subvencionable descrita no artigo 3º se realice en vivendas, edificios de vivendas ou edificios terciarios da súa titularidade sitos na Comunidade Autónoma de Galicia. No caso de persoas xurídicas de dereito público ou privado deberán ter o domicilio social ou algún centro de traballo en Galicia.
Cando se trate de comunidades ou mancomunidades de veciños, ao seren estas agrupacións de persoas físicas ou xurídicas, públicas ou privadas sen personalidade, deberán facerse constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención que se aplicará por cada un deles, que terán igualmente a consideración de beneficiarios. Para estes efectos deberá cubrirse a Declaración dos compromisos de execución asumidos por cada membro da agrupación de persoas físicas e xurídicas públicas ou privadas sen personalidade a través da aplicación informática creada para tal efecto.
En calquera caso, deberá nomearse un representante ou apoderado único da agrupación, con poderes suficientes para cumprir as obrigas que, como beneficiario, corresponden á agrupación. Non poderá disolverse a agrupación ata que transcorra o prazo de prescrición previsto nos artigos 35º e 63º da Lei 9/2007, de subvencións de Galicia.
Para ser beneficiario terá que tramitar a súa solicitude a través dalgunha das entidades colaboradoras adheridas que se publiquen no Diario Oficial de Galicia e na páxina web do Inega (www.inega.es).
Non poderán obter a condición de beneficiarios as persoas físicas ou xurídicas nas cales concorra algunha das circunstancias previstas no artigo 10º.2 e 3 de la Lei 9/2007, do 13 de xuño, de subvencións de Galicia e na súa normativa de desenvolvemento.
Os beneficiarios obríganse a facilitar canta información lles sexa requirida polo Inega no exercicio das súas funcións de fiscalización do destino das axudas.
Son obrigas dos beneficiarios, sen prexuízo do disposto no artigo 11º da Lei 9/2007, do 13 de xuño, de subvencións de Galicia, as seguintes:
a) As descritas no artigo 7º, letras a), b), c) e d), obrigas comúns ás entidades colaboradoras.
b) Realizar a actividade ou adoptar o comportamento que fundamente a concesión da subvención.
c) Proporcionarlle á entidade colaboradora todos os documentos necesarios para poder tramitar as axudas establecidas nestas bases, así como acreditar os requisitos ou condicións que determinen a concesión da axuda, no prazo sinalado na convocatoria ou, excepcionalmente, o que se sinale na resolución, cando esta sexa consecuencia da estimación dun recurso.
d) Acreditar ante a entidade colaboradora, con anterioridade a ditarse a proposta de resolución de concesión, así como antes das correspondentes propostas de pagamento, que está ao día nas súas obrigas tributarias estatais e autonómicas e da Seguridade Social e que non ten pendente de pagamento ningunha outra débeda, por ningún concepto, coa Administración pública da Comunidade Autónoma de Galicia.
e) Realizar o pagamento da facturas emitidas pola entidade colaboradora antes da data de xustificación establecida no artigo 10º. O pagamento corresponderá ao prezo total da instalación de iluminación interior descontando a axuda outorgada polo Inega.
Artigo 10º.-Procedemento para acceder ás axudas.
O procedemento estrutúrase en dúas fases:
a) Rexistro de operacións:
1. O comprador dirixirase a unha entidade colaboradora adherida a esta iniciativa e elixirá algúns dos elementos subvencionables que cumpran os requisitos mínimos exixidos no artigo 3º destas bases. A listaxe de entidades colaboradoras adheridas publicarase no DOG así como na web do Inega (www.inega.es).
2. Unha vez adquirido o/os equipo/os, a entidade colaboradora adherida cubrirá o formulario de solicitude de axuda (ver anexo II), mediante a aplicación informática habilitada para o efecto. Cando a aplicación informática reflicta o estado Reservada significa que existen fondos reservados, indicando a contía da axuda solicitada ao Inega. Neste estado xa non se poderán modificar os datos e, en caso que sexa necesario modificalos pola existencia dalgún erro, deberase enviar un correo a renoveiluminacioninterior@inega.es, solicitando a cancelación da solicitude. Unha vez cancelada polo Inega e notificada a dita cancelación, a entidade colaboradora poderá cubrir un novo formulario de solicitude de axuda.
3. A solicitude de axuda realizarase mediante reserva de fondos a partir dos 65 días hábiles contados desde o seguinte ao da publicación no DOG deste plan e ata o esgotamento de crédito ou ata o fin do Plan Renove de Equipos de Iluminacion Interior, previsto no artigo 5º destas bases.
b) Solicitude da axuda e xustificación da actuación:
1. O comprador asinará o formulario de solicitude de axuda, por triplicado, dando a súa conformidade a ela. O comprador quedará cun exemplar, a entidade colaboradora con outro e remitirase o terceiro asinado polo comprador e pola entidade colaboradora ao Inega, coa documentación xustificativa da actuación subvencionable.
No caso de persoas xurídicas de dereito público ou privado así como de comunidades de veciños, o solicitante da axuda deberá ser o representante legal da entidade.
2. Instalados os equipamentos, a entidade colaboradora adherida cobrará o prezo resultante de restarlle ao prezo dos equipamentos de iluminación interior (IVE incluído, no caso de ser subvencionable) o desconto da axuda establecida no artigo 3º, tal e como se especifica no anexo II destas bases e se indica no modelo de factura que figura na páxina web deste organismo público (www.inega.es).
3. A entidade colaboradora adherida entregará e instalará o/os equipamento/s e retirará o substituído para a súa reciclaxe.
4. Dentro dos 60 días naturais desde o día seguinte ao da data de reserva dos fondos (formalización do Formulario de solicitude de axuda), a entidade colaboradora remitirá conxuntamente ao Inega a solicitude da axuda e a documentación que xustifica a execución da actuación subvencionada, que consiste en:
-Unha lista coas solicitudes realizadas e executadas das cales achega a documentación.
-O formulario de solicitude da axuda, asinado polo comprador e pola entidade colaboradora.
-Copia da factura xustificativa do cobramento do investimento realizado debidamente asinada e selada pola entidade colaboradora. Na factura indicarase claramente: data de emisión, nome e NIF do beneficiario, enderezo onde se instala o equipamento, marca, modelo dos equipamentos de iluminación interior adquiridos, así como os seguintes conceptos: base impoñible, IVE, total da base impoñible máis IVE, desconto Plan Renove de Equipos de Iluminación Interior do Inega e total que debe pagar o cliente (datos calculados pola aplicación informática). Non se admitirán as facturas que non cumpran co establecido ou que se manipulen manualmente. Na páxina web www.inega.es colgarase un modelo orientativo de factura.
-Copia perfectamente lexible, sen emendas nin riscaduras, do xustificante bancario do pagamento realizado polo beneficiario (transferencia bancaria ou xustificante bancario de ingreso efectivo por portelo) en que conste:
*A identificación da persoa que realiza o pagamento, que deberá coincidir co beneficiario da axuda.
*O número da factura que se está pagando.
*A identificación da entidade colaboradora que recibe o pagamento.
-Copia do NIF vixente do beneficiario.
1. No suposto de que o beneficiario sexa unha persoa xurídica: copia cotexada da documentación acreditativa da constitución da entidade e do poder do representante legal.
-Factura de electricidade do último mes.
-Fotografías da instalación da iluminación antes e despois da substitución.
-Copia do carné de instalador de baixa tensión do técnico que realizou a actuación.
-Copia da solicitude de rexistro da instalación eléctrica de baixa tensión onde figure o selo coa data de entrada nun rexistro e as características técnicas do equipamento instalado (procedemento IN614C).
4. A presentación da documentación xustificativa será ante o rexistro do Instituto Enerxético de Galicia, sito na rúa Avelino Pousa Antelo, nº 5, CP 15703, Santiago de Compostela (A Coruña); ou ben no rexistro de calquera outro órgano da Administración xeral do Estado, das comunidades autónomas ou das entidades que integran a Administración local, sempre que neste último caso se teña subscrito o oportuno convenio, ou polos restantes medios previstos no artigo 38º.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cómpre a utilización da aplicación informática indicando a data de presentación da documentación no rexistro e establecerase o estado Entregada. De non efectuarse esta operación nos 60 días naturais dende o día seguinte da reserva dos fondos, libraranse os fondos automaticamente e reverterán nos fondos dispoñibles.
5. De conformidade co establecido no artigo 71º da Lei 30/1992, do 26 de novembro, de réxime xurídico das administracións públicas e do procedemento administrativo común, se a solicitude non reúne os requisitos exixidos, requirirase a entidade colaboradora para que, nun prazo de 10 días hábiles, emende a falta ou presente os documentos preceptivos exixidos, con indicación de que, de non facelo así, se considerará que desiste da súa petición, logo de resolución que deberá ser ditada nos termos previstos no artigo 42º da devandita Lei.
Igual requirimento efectuará o Inega no suposto de resultado negativo da consulta cos seguintes organismos: Axencia Estatal da Administración Tributaria (AEAT), Tesouraría Xeral da Seguridade Social e Consellería de Facenda.
De conformidade coa Lei 11/2007, do 22 de xuño, de acceso electrónico dos cidadáns aos servizos públicos, e segundo o establecido no artigo 7º en canto á solvencia técnica das entidades colaboradoras, utilizaranse medios electrónicos para as notificacións, de maneira que, cando existindo constancia da posta á disposición da notificación, pasaran 10 días naturais sen que se acceda ao seu contido, entenderase que a notificación foi rexeitada cos efectos previstos no artigo 59º da Lei 30/1992, do 26 de novembro, de réxime xurídico das administracións públicas e do procedemento administrativo común, salvo que de oficio ou por instancia do destinatario se comprobe a imposibilidade técnica ou material de acceso.
6. O Inega informará as entidades colaboradoras adheridas, mediante un anuncio inserido na súa páxina web, da data de esgotamento dos fondos asignados para este programa de axudas, así como a reapertura do prazo de solicitude se se dan as circunstancias indicadas no artigo 6º desta resolución.
Artigo 11º.-Xestión informática das axudas.
As entidades colaboradoras poderán visualizar na aplicación informática o estado do expediente de solicitude de axuda, así como a súa posterior validación polo persoal do Inega, cando se reciba íntegra neste ente público a documentación xustificativa para a percepción das axudas.
A aplicación informática pola cal se xestiona o plan indicará polo menos as seguintes posibles situacións da solicitude de axuda co significado que se indica en cada caso:
Reservada: existen fondos reservados indicando a contía da axuda solicitada ao Inega. Está pendente de que a entidade colaboradora imprima a solicitude e a envíe ao Inega xunto coa documentación xustificativa. Neste estado xa non se poden modificar os datos. Se no prazo de 60 días naturais non se presenta a documentación xustificativa, o rexistro das vendas cancelarase e libraranse os fondos do devandito rexistro tal e como establece o artigo 10º b).
Entregada: a solicitude foi impresa, asinada polo comprador e polo representante da entidade colaboradora e entregada, xunto coa documentación xustificativa, nun rexistro e está pendente de que o Inega reciba a documentación xustificativa e a valide.
Validada: esta solicitude xa foi recibida e validada polo Inega, polo que se inicia o procedemento de pagamento.
Documentación incompleta ou errónea: a documentación recibida polo Inega atópase incompleta ou é errónea, de xeito que, se non se emenda no prazo de 10 días hábiles desde o día seguinte ao da recepción da notificación de emenda, entenderase que o solicitante desiste da solicitude e cancelarase.
Pago en trámite: esta solicitude está en proceso de pagamento. Nos próximos días recibirá o ingreso na súa conta.
Pagada: informa de que a subvención solicitada xa foi aboada polo Inega.
Cancelada: esta solicitude foi cancelada por renuncia do solicitante, ou por non cumprir as bases do Plan Renove de Equipos de Iluminación Interior.
Cancelada por prazo: a solicitude cancelouse por non presentarse a documentación establecida no artigo 10º b) no prazo de 60 días naturais desde o día seguinte ao da data da reserva dos fondos.
Artigo 12º.-Instrución do procedemento de concesión das axudas.
A concesión das subvencións efectuarase respectando a rigorosa orde da reserva de fondos efectuada na aplicación informática, e ata o esgotamento do crédito dispoñible, sempre que cumpran os requisitos establecidos nestas bases.
Deberán ser obxecto de comunicación ao Inega aqueles rexistros de operacións que non poidan xustificarse nas condicións especificadas nestas bases ou aquelas nas cales se renuncie á subvención concedida, para o efecto da anulación dos devanditos expedientes e a adopción, de ser o caso, das medidas precisas para liberar os créditos correspondentes.
Non axustarse aos termos da convocatoria, así como a ocultación de datos, a súa alteración ou calquera outra manipulación da información será causa de desestimación da solicitude, sen prexuízo do disposto nos artigos 50º e seguintes da Lei 9/2007, do 13 de xuño, de subvencións de Galicia.
Artigo 13º.-Audiencia.
Instruído o procedemento, e inmediatamente antes da resolución, porase de manifesto aos interesados para que, nun prazo de dez días hábiles, poidan formular alegacións e presentar os documentos e xustificacións que consideren pertinentes.
Porén, poderase prescindir do trámite a que se refire o parágrafo anterior cando non figuren no procedemento nin se vaian ter en conta na resolución outros feitos nin outras alegacións ou probas que as aducidas polo interesado.
Artigo 14º.-Competencia.
O órgano competente para a instrución do procedemento de concesión de axudas será o director do Departamento de Secretaría e Servizos Xerais do INEGA e a súa resolución corresponderá ao director do INEGA, que resolverá por delegación do Consello de Administración.
Artigo 15º.-Prazo máximo de resolución.
O prazo máximo para resolver e notificar a resolución será de nove (9) meses contados desde a data de presentación da solicitude da axuda, ante o rexistro do Instituto Enerxético de Galicia, sito na rúa Avelino Pousa Antelo, número 5, CP 15703, Santiago de Compostela (A Coruña); ou ben no rexistro de calquera outro órgano da Administración xeral do Estado, das comunidades autónomas ou das entidades que integran a Administración local, sempre que neste último caso se teña subscrito o oportuno convenio, ou polos restantes medios previstos no artigo 8º.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Se transcorrese o prazo máximo para resolver sen que recaese resolución expresa, os solicitantes poderán entender desestimadas as súas solicitudes por silencio administrativo, de conformidade co artigo 23º.5 da Lei 9/2007, do 13 de xuño, de subvencións de Galicia.
Artigo 16º.-Notificación das resolucións.
Todas as resolucións serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común.
De conformidade coa Lei 11/2007, do 22 de xuño, de acceso electrónico dos cidadáns aos servizos públicos, e segundo o establecido no artigo 7º en canto á solvencia técnica das entidades colaboradoras, utilizaranse medios electrónicos para as notificacións, de maneira que, cando existindo constancia da posta á disposición da notificación, transcorresen 10 días naturais sen que se acceda ao seu contido, entenderase que a notificación foi rexeitada cos efectos previstos no artigo 59º da lei 30/1992, do 26 de novembro, de réxime xurídico das administracións públicas e do procedemento administrativo común, salvo que de oficio ou por instancia do destinatario se comprobe a imposibilidade técnica ou material do acceso.
As notificacións realizaranse ás entidades colaboradoras e estas terán a obriga de notificar aos beneficiarios das axudas.
Artigo 17º.-Réxime de recursos.
As resolucións ditadas ao abeiro desta resolución de convocatoria poñen fin á vía administrativa e contra elas poderá interporse recurso contencioso-administrativo, ante os xulgados do contencioso-administrativo, no prazo de dous meses contados desde o día seguinte ao da recepción da notificación da resolución ou de 6 meses contados a partir do día seguinte a aquel en que se produza o acto presunto.
Potestativamente, poderá interporse recurso de reposición ante o director do Inega no prazo dun mes, desde o día seguinte ao da recepción da notificación da resolución ou en tres meses contados a partir do día seguinte a aquel en que se produza o acto presunto, segundo o establecido na Lei de réxime xurídico das administracións públicas.
Artigo 18º.-Pagamento ás entidades colaboradoras.
Cando se atope completa e correcta a documentación referida no artigo 10º, o Inega aboará á entidade adherida o importe correspondente, na conta bancaria facilitada para tal efecto na súa solicitude de adhesión.
Artigo 19º.-Incumprimento, reintegro e sancións.
1. O Inega reserva para si o dereito de realizar cantas comprobacións, inspeccións e demais medidas de control se consideren oportunas para velar pola correcta aplicación dos recursos públicos, e os beneficiarios someteranse ás actuacións de control que realice o Instituto Enerxético de Galicia para o seguimento dos proxectos aprobados e ás de control financeiro que correspondan á Intervención Xeral da Comunidade Autónoma, así como ás actuacións de comprobación previstas na lexislación do Tribunal de Contas e do Consello de Contas, así como, de ser o caso, ás dos servizos financeiros da Comisión Europea e do Tribunal de Contas Europeo.
Se no curso destas verificacións se detectase que os beneficiarios da subvención ou as entidades colaboradoras adheridas incumpriron algunha das condicións establecidas no Plan Renove de Equipos de Iluminación Interior, resolverase a adhesión, o que implicará a perda dos beneficios e, de ser o caso, decretarase a obriga de reintegrarlle ao Inega as cantidades obtidas indebidamente cos xuros legais que correspondan, sen prexuízo das accións legais e sancións que correspondan.
2. Cando se realizasen descontos por parte dos instaladores adheridos en concepto de axuda obxecto deste plan a titulares dunha solicitude e o Inega comprobase posteriormente que non se cumpriron as condicións establecidas para recibir a devandita axuda por parte dos beneficiarios ou, de ser o caso, se comprobase que houbera incumprimentos por algunha entidade colaboradora das bases da convocatoria, a entidade asumirá os devanditos descontos, e non os poderá reclamar ao Inega.
Ademais, o incumprimento por parte dunha entidade colaboradora adherida consistente en aprazar o pagamento da axuda ao cliente final ata despois de que o Inega llo ingrese a el, en lugar de descontalo no momento do pagamento, suporá o incumprimento destas bases coas consecuencias previstas neste artigo.
3. Efectuado o pagamento das subvencións polo Inega, o incumprimento das obrigas contidas nestas bases reguladoras ou na demais normativa aplicable, así como das condicións que, de ser o caso, se establezan na resolución de concesión, dará lugar á obriga de devolver total ou parcialmente a subvención percibida, así como os xuros de demora correspondentes.
4. Para facer efectiva a devolución a que se refire o número anterior tramitarase o oportuno procedemento de reintegro, que se axustará ao previsto no título II da Lei 9/2007, do 13 de xuño, de subvencións de Galicia, e ás súas normas de desenvolvemento.
5. Ás entidades colaboradoras e aos beneficiarios da subvención reguladas nestas bases seralles de aplicación o réxime de infraccións e sancións previsto no título IV da Lei 9/2007, do 13 de xuño, de subvencións de Galicia.
Artigo 20º.-Modificación da resolución.
Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión.
Artigo 21º.-Control.
1. O Instituto Enerxético de Galicia poderá facer as actividades de inspección que considere oportunas para controlar o cumprimento das subvencións.
2. Alén do anterior, as subvencións estarán sometidas á función interventora e de control financeiro exercido pola Intervención Xeral da Comunidade Autónoma, nos termos que establece o título III da Lei 9/2007, do 13 de xuño, de subvencións de Galicia. Así mesmo, estará sometida ás actuacións de comprobación previstas na lexislación do Tribunal de Contas e do Consello de Contas, así como, se é o caso, aos dos servizos financeiros da Comisión Europea e do Tribunal de Contas Europeo.
Artigo 22º.-Publicidade.
De conformidade co establecido no artigo 15º da Lei 9/2007, do 13 de xuño, de subvencións de Galicia, estas bases publicaranse no Diario Oficial de Galicia e na páxina web do Instituto Enerxético de Galicia (www.inega.es) nos termos previstos no artigo 13º.4 da Lei 4/2006, do 30 de xuño, de transparencia e de boas prácticas na Administración pública galega.
No prazo máximo de tres meses contados desde a data de resolución publicarase no Diario Oficial de Galicia a relación de subvencións concedidas, con indicación da norma reguladora, beneficiario, crédito orzamentario, contía e finalidade da subvención.
Non obstante o anterior, cando os importes das subvencións concedidas, individualmente consideradas, sexan de contía inferior a 3.000 euros, non será necesaria a publicación no Diario Oficial de Galicia, que será substituída pola publicación das subvencións concedidas na páxina web do Instituto Enerxético de Galicia.
Artigo 23º.-Protección de datos de carácter persoal.
De acordo co establecido na disposición adicional primeira do Decreto 132/2006, do 27 de xullo, de creación dos rexistros de axudas, subvencións, convenios e de sancións da Xunta de Galicia, a persoa física solicitante da subvención consentirá expresamente a inclusión e publicidade dos datos relevantes referidos ás axudas e subvencións recibidas, así como ás sancións impostas, no devandito rexistro, feito que terá lugar agás nos supostos legalmente establecidos, todo isto consonte o establecido na Lei orgánica 15/1999, do 13 de decembro, de protección de datos de carácter persoal, e na Lei Orgánica 1/1982, do 5 de maio, pola que se regula a protección civil do dereito á honra, á intimidade persoal e familiar e á propia imaxe.
A devandita autorización esténdese á cesión dos seus datos persoais ao IDAE, á entidade financeira en que se aboe o pagamento das axudas, ao Diario Oficial de Galicia e as demais cesións previstas na lei.
O solicitante poderá exercer os seus dereitos de acceso, rectificación, cancelación e oposición no enderezo do Instituto Enerxético de Galicia, sito na Rúa Avelino Pousa Antelo, nº 5, CP 15703 Santiago de Compostela (A Coruña).
Artigo 24º.-Remisión normativa.
Para todo o non previsto nestas bases aplicarase o previsto na Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia; no Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia; na Lei 30/1992, do 26 de novembro, de réxime xurídico das administracións públicas e do procedemento administrativo común; Regulamento (CE) 1998/2006 da Comisión, do 15 de decembro, relativo á aplicación dos artigos 87º e 88º do Tratado ás axudas de minimis, así como no resto da normativa que resulte de aplicación.
Santiago de Compostela, 7 de xaneiro de 2011.
Eliseo Diéguez García
Director do Instituto Enerxético de Galicia
Ver referencia pdf "01200D011P089.PDF"